

Langusova ulica 4, 1535 Ljubljana T: 01 478 82 00

 E: gp.mope@gov.si

 www.mope.gov.si

|  |
| --- |
| Številka: 007- 74/2025 |
| Ljubljana, 11. 7. 2025 |
| EVA 2025-2570-0020 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Uredba o spremembi Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice – predlog za obravnavo |
| 1. Predlog sklepa vlade:  |
| Na podlagi prvega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in 50. člena Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-1O, 23/24 in 21/25) je Vlada Republike Slovenije na \_\_\_ seji dne \_\_\_\_\_\_\_ pod točko \_\_\_ dnevnega reda sprejela naslednji**SKLEP:**Vlada Republike Slovenije je izdala Uredbo o spremembah in dopolnitvi Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice ter jo objavi v Uradnem listu Republike Slovenije. Barbara Kolenko Helbl generalna sekretarkaPrejmejo:* Ministrstvo za okolje, podnebje in energijo
* Družba za upravljanje javnega potniškega prometa, d.o.o.
* Služba Vlade Republike Slovenije za zakonodajo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer, minister za okolje, podnebje in energijo
* mag. Matjaž Vrčko, vodja Sektorja za javni potniški promet, Direktorat za prometno politiko,
* Suzana Tajnik, sekretarka v Sektorju za javni potniški promet, Direktorat za prometno politiko.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| **4. Predstavniki vlade, ki bodo sodelovali pri delu državnega zbora:** |
| **/** |
| 5. Kratek povzetek gradiva: |
| Skladno z drugim odstavkom 50. člena Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-1O, 23/24 in 21/25) Vlada Republike Slovenije s koncesijskim aktom določi snope linij, standard dostopnosti, standard kakovosti, delež čistih vozil v cestnem prometu v skladu z Direktivo 2009/33/ES Evropskega parlamenta in Sveta z dne 23. aprila 2009 o spodbujanju čistih in energetsko učinkovitih vozil za cestni prevoz (UL L št. 120 z dne 15. 5. 2009, str. 5), zadnjič spremenjeno z Direktivo (EU) 2019/1161 Evropskega parlamenta in Sveta z dne 20. junija 2019 o spremembi Direktive 2009/33/ES o spodbujanju čistih in energetsko učinkovitih vozil za cestni prevoz (UL L št. 188 z dne 12. 7. 2019, str. 116), tarifo in način financiranja. Na podlagi 60. člene Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (Uradni list RS, št. 109/21, 181/21, 54/22 – ZUJPP, 56/22, 48/23 in 103/24; v nadaljnjem besedilu: Uredba) se cene prevoznih storitev (prevoznina) oblikujejo glede na vrsto vozovnice. Prevoznine in njihova medsebojna razmerja so določena v tarifi prevoznin iz Priloge 3 te Uredbe. Zadnja sprememba tarife prevoznin iz Priloge 3 te Uredbe ni bila usklajena z rastjo cen (inflacijo) od leta 2006, pač pa so se cene vozovnic celo zniževale (mesečna splošna na največ 70 eurov/mesec, subvencionirana dijaška in študentska pa na 25 eurov/mesec) oziroma uvedle so se brezplačne vozovnice (upokojenci, starejši od 65 let, vojni veterani, imetniki evropske kartice ugodnosti invalida) in vozovnica »Slovenija«. Financiranje javnega potniškega prometa pa se skladno z njegovim razvojem in povečanjem standarda dostopnosti konstantno povečuje skozi leta.Od leta 2006 do danes smo imeli v Sloveniji 50 % inflacijo. V skladu z navedenim se v Uredbi predlaga sprememba tarife.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:Sprememba tarife prevoznin bo povzročila povečanje prihodkov od prodaje vozovnic, kar pomeni dodatni priliv finančnih sredstev v proračun Republike Slovenije. Ocenjeni finančni priliv znaša na letni ravni v višini 7.700.000,00 EUR.  |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  | +3.000.000,00  | +7.700.000,00  | +7.700.000,00  | +7.700.000,00  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ  |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |
| SKUPAJ  |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ  |  |  |
| **OBRAZLOŽITEV:** **Ocena finančnih posledic, ki niso načrtovane v sprejetem proračunu**V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (na primer priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani.Gradivo ne posega v pristojnosti občin. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
|  |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti,
* občine in združenja občin ali pa navedite, da se gradivo ne nanaša nanje.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | / |
| **11. Gradivo je uvrščeno v delovni program vlade:** | / |
|  mag. Tina Seršen DRŽAVNA SEKRETARKA  |

PRILOGE:

* Uredba o spremembah in dopolnitvi Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice

**PREDLOG**

**EVA (2025-2570-0020)**

Na podlagi 50. člena Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-1O, 23/24 in 21/25) Vlada Republike Slovenije izdaja

**UREDBO**

**o spremembah in dopolnitvi Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice**

1. člen

V Uredbi o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (Uradni list RS, št. 109/21, 181/21, 54/22 – ZUJPP, 56/22, 48/23 in 103/24) se priloga 3 nadomesti z novo prilogo 3, ki je kot priloga sestavni del te uredbe.

KONČNI DOLOČBI

1. člen

(odložitev začetka uporabe)

Nova priloga 3 uredbe se začne uporabljati 1. avgusta 2025.

1. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-74/2025

Ljubljana, dne \_\_. julija 2025

EVA 2025-2570-0020

Vlada Republike Slovenije
**dr. Robert Golob**predsednik

PRILOGA

**»PRILOGA 3 – TARIFA PREVOZNIN**

**A)** **Tarifna lestvica za enkratne vozovnice v javnem linijskem prevozu potnikov v notranjem**

**cestnem prometu in prevoz prtljage**

Preglednica: Tarifna lestvica za enkratne vozovnice

|  |  |
| --- | --- |
| **Razdalja****(kilometri)** | **Enkratna vozovnica** **(cena v eurih)** |
| do vključno 5,00  | 1,5 |
| nad 5,00 in do 10,00 | 2 |
| nad 10,00 in do 15,00 | 2,5 |
| nad 15,00 in do 20,00 | 3 |
| nad 20,00 in do 25,00 | 3,5 |
| nad 25,00 in do 30,00 | 4 |
| nad 30,00 in do 35,00 | 4,5 |
| nad 35,00 in do 40,00 | 5 |
| nad 40,00 in do 45,00 | 5,5 |
| nad 45,00 in do 50,00 | 6 |
| nad 50,00 in do 55,00 | 6,5 |
| nad 55,00 in do 60,00 | 7 |
| nad 60,00 in do 65,00 | 7,5 |
| nad 65,00 in do 70,00 | 8 |
| nad 70,00 in do 75,00 | 8,5 |
| nad 75,00 in do 80,00 | 9 |
| nad 80,00 in do 85,00 | 9,5 |
| nad 85,00 in do 90,00 | 10 |
| nad 90,00 in do 95,00 | 10,5 |
| nad 95,00 in do 100,00 | 11 |
| nad 100,00 in do 105,00 | 11,5 |
| nad 105,00 in do 110,00 | 12 |
| nad 110,00 in do 115,00 | 12,5 |
| nad 115,00 in do 120,00 | 13 |
| nad 120,00 in do 125,00 | 13,5 |
| nad 125,00 in do 130,00 | 14 |
| nad 130,00 in do 135,00 | 14,5 |
| nad 135,00 in do 140,00 | 15 |
| nad 140,00 in do 145,00 | 15,5 |
| nad 145,00 in do 150,00 | 16 |
| nad 150,00  | 16,5 |

1. Tarifna lestvica se uporablja za prodajo vozovnic na vozilu in za izključno predprodajo vozovnic na stacionarnih prodajnih mestih IJPP, če so organizirana, ali po spletu. Enotna vozovnica, kupljena v predprodaji in naložena na elektronsko kartico IJPP, omogoča multimodalno in multioperatersko uporabo.
2. Cena dnevne vozovnice se do cene 18 eurov določi z dvakratnikom enkratne vozovnice in omogoča neomejeno število voženj na relaciji. Vozovnica za ceno 18 eurov omogoča neomejeno število voženj na celotnem območju Republike Slovenije.
3. Tridnevna vozovnica se do cene 22 eurov določi s štirikratnikom enkratne vozovnice in omogoča neomejeno število na relaciji. Vozovnica za ceno 22 eurov omogoča neomejeno število voženj na celotnem območju Republike Slovenije.
4. Tedenska vozovnica se do cene 36 eurov določi z osemkratnikom enkratne vozovnice in od ponedeljka do nedelje omogoča neomejeno število voženj na relaciji. Vozovnica za ceno 36 eurov omogoča neomejeno število voženj na celotnem območju Republike Slovenije.
5. Organ JPP lahko določi višino dodatka za hitro linijo in ceno rezervacije sedeža. Prevoznina za kos izročene prtljage: en kos izročene prtljage brezplačno, vsak dodatni kos 1,5 eura.

**B) Tarifna lestvica za mesečne in letne vozovnice**

1. Cena mesečne neimenske vozovnice se do cene 90 eurov določi z 32-kratnikom enkratne vozovnice in omogoča neomejeno število voženj na relaciji od prvega dne meseca, za katerega je bila izdana, do prvega delovnega dne naslednjega meseca. Naložena je na elektronski kartici IJPP ali na drugem ustreznem elektronskem mediju in omogoča multimodalno in multioperatersko uporabo. Vozovnica za ceno 90 eurov omogoča neomejeno število voženj na celotnem območju Republike Slovenije.
2. Cena mesečne imenske vozovnice se do cene 70 eurov določi s 26-kratnikom enkratne vozovnice in omogoča neomejeno število voženj na relaciji od prvega dne mesca, za katerega je bila izdana, do prvega delovnega dne naslednjega meseca. Naložena je na elektronski kartici IJPP ali na drugem ustreznem elektronskem mediju in omogoča multimodalno in multioperatersko uporabo. Vozovnica za ceno 70 eurov omogoča neomejeno število voženj na celotnem območju Republike Slovenije.
3. Cena letne neimenske vozovnice se do cene 720 eurov izračuna na podlagi tarife za mesečno neimensko vozovnico, pomnoženo s količnikom osem, in omogoča neomejeno število voženj na relaciji. Vozovnica za ceno 720 eurov omogoča neomejeno število voženj na celotnem območju Republike Slovenije.
4. Cena letne imenske vozovnice se do cene 560 eurov izračuna na podlagi tarife za imensko mesečno vozovnico, pomnoženo s količnikom osem, in omogoča neomejeno število voženj na relaciji. Vozovnica za ceno 560 eurov omogoča neomejeno število voženj na celotnem območju Republike Slovenije.

**C) Tarifa subvencionirane vozovnice**

Cene vozovnic, subvencionirane v skladu z zakonom, ki ureja prevoze v cestnem prometu, so določene s pravilnikom, ki ureja cene subvencioniranega prevoza.

**Č) Posebne tarife**

1. Standardna tarifa enotne vozovnice je enaka tarifi, določeni v točkah A), B) in C) te priloge. Organ JPP standardno tarifo enotne vozovnice prilagaja v skladu z dogovori o tarifni, finančni in fizični integraciji. Organ JPP lahko poleg popustov za določene skupine potnikov, ki jih določa zakonodaja, določi in objavi na spletu tudi popuste za:
* posebne skupine potnikov, kot so na primer otroci, šolarji, družine, mladi, starejši, brezposelni;
* imetnike kartice ugodnosti invalida, izdane v skladu z zakonom, ki ureja izenačevanje možnosti invalidov;
* spodbujanje uporabe JPP na primer ob koncu tedna, ob praznikih, med počitnicami;
* izvedbo promocijskih akcij na primer za spodbujanje uporabe javnega potniškega prometa.

Popusti se obračunajo od tarifne lestvice za enkratno vozovnico.

1. Na podlagi prejšnjega odstavka za spodbujanje uporabe javnega potniškega prometa ob koncu tedna in ob praznikih za potnike v medkrajevnem linijskem prevozu potnikov v notranjem cestnem in železniškem prometu organ JPP uvaja enotno družinsko tako imenovano vikend vozovnico oziroma za vikend vozovnice zagotovi prilagojeno tarifo.

Družinska vikend vozovnica je skupinska vozovnica, ki omogoča neomejeno število potovanj ob sobotah, nedeljah in praznikih, ki so dela prosti dnevi v obdobju največ petih zaporednih dni na kateri koli relaciji na območju Republike Slovenije. Nakup vozovnice se lahko opravi le v predprodaji in vozovnica se lahko naloži le na elektronsko kartico IJPP ali na drug ustrezni elektronski medij. Potnik lahko opravi nakup:

– družinske vikend vozovnice za do pet oseb – cena je 15 eurov. Pogoj je, da je ob nakupu navzoč en otrok do 15. leta starosti. Poleg otroka se lahko peljejo še štirje potniki;

– družinske vikend vozovnice za do deset oseb – cena je 30 eurov. Pogoj je, da je ob nakupu navzoč en otrok do 15. leta starosti. Poleg otroka se lahko pelje še devet potnikov.

1. Vikend vozovnica velja ob sobotah, nedeljah in praznikih, ki so dela prosti dnevi. Ob nakupu vozovnice se obračuna 25-odstotni popust cene vozovnice po veljavni tarifi, pri čemer cena enkratne vikend vozovnice s popustom ni nižja od cene enkratne vozovnice, ki velja za razdaljo do petih kilometrov, to je 1,5 eura. Nakup vozovnice v predprodaji se izvede in naloži izključno na elektronsko kartico IJPP ali na drug ustrezen elektronski medij. Če potnik nima elektronske kartice IJPP, nakup opravi neposredno na prevoznem sredstvu. Na eno vikend vozovnico se lahko naloži vikend vozovnica za največ deset oseb ne glede na starost. Potnik lahko opravi nakup:

– enkratne vikend vozovnice – velja 25-odstotni popust na redno ceno enkratne enotne vozovnice za izbrano relacijo po veljavni tarifi;

– dnevne vikend vozovnice – zagotavljajo neomejeno število potovanj na določeni relaciji v dnevu veljavnosti, velja 25-odstotni popust na redno ceno dnevne enotne vozovnice za izbrano relacijo po veljavni tarifi;

– enkratna vikend vozovnica Slovenija – velja 25-odstotni popust na redno ceno enkratne vozovnice za relacijo nad 150 km po veljavni tarifi na kateri koli relaciji na območju Republike Slovenije;

– dnevna vikend vozovnica Slovenija – velja 25-odstotni popust na redno ceno dnevne enotne vozovnice za relacijo nad 75 km po veljavni tarifi in zagotavlja neomejeno število potovanj v dnevu veljavnosti na kateri koli relaciji na območju Republike Slovenije.

1. Za določitev cen enotnih vozovnic za otroke, starejše od šestih let, do vključno dopolnjenega 15. leta starosti, če v skladu z zakonom, ki ureja prevoze v cestnem prometu, niso upravičeni do subvencioniranega prevoza, se za tarifno lestvico iz točke A) in B) te priloge upošteva 50-odstotni popust.

**D) Nadomestna prevoznina**

Potnik, ki pri sebi nima veljavne vozovnice ali uporablja enotno vozovnico, ki se ne glasi nanj, ali ima vozovnico, ki je ponarejena ali prirejena ali ni validirana, mora na zahtevo voznika ali kontrolorja plačati nadomestno prevoznino v višini vrednosti enkratne vozovnice, ki se zaračunava za vožnjo od začetne do končne postaje linije javnega potniškega prometa.

**E) Brezplačna vozovnica**

Brezplačno vozovnico za enkratno vožnjo lahko pridobi:

Otrok do dopolnjenega šestega leta starosti.«.

**OBRAZLOŽITEV**

**EVA 2025-2570-0020**

**Pravna podlaga**

Pravna podlaga za izdajo Uredbe o spremembah in dopolnitvi Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice je 50. člen Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-1O, 23/24 in 21/25).

**Splošna obrazložitev predloga uredbe**

V skladu z drugim odstavkom 50. člena Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-1O, 23/24 in 21/25) Vlada Republike Slovenije s koncesijskim aktom določi snope linij, standard dostopnosti, standard kakovosti, delež čistih vozil v cestnem prometu v skladu z Direktivo 2009/33/ES Evropskega parlamenta in Sveta z dne 23. aprila 2009 o spodbujanju čistih in energetsko učinkovitih vozil za cestni prevoz (UL L št. 120 z dne 15. 5. 2009, str. 5), nazadnje spremenjeno z Direktivo (EU) 2019/1161 Evropskega parlamenta in Sveta z dne 20. junija 2019 o spremembi Direktive 2009/33/ES o spodbujanju čistih in energetsko učinkovitih vozil za cestni prevoz (UL L št. 188 z dne 12. 7. 2019, str. 116), tarifo in način financiranja.

Na podlagi 60. člene Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (Uradni list RS, št. 109/21, 181/21, 54/22 – ZUJPP, 56/22, 48/23 in 103/24; v nadaljnjem besedilu: uredba) se cene prevoznih storitev (prevoznina) oblikujejo glede na vrsto vozovnice. Prevoznine in njihova medsebojna razmerja so določeni v tarifi prevoznin iz priloge 3 te uredbe.

Zadnja sprememba tarife prevoznin iz priloge 3 te uredbe ni bila usklajena z rastjo cen (inflacijo) od leta 2006, temveč so se cene vozovnic celo zniževale (mesečna splošna na največ 70 eurov/mesec, subvencionirana dijaška in študentska pa na 25 eurov/mesec) oziroma so se uvedle brezplačne vozovnice (upokojenci, starejši od 65 let, vojni veterani, imetniki evropske kartice ugodnosti invalida) in vozovnica Slovenija.

Financiranje javnega potniškega prometa pa se skladno z njegovim razvojem in povečanjem standarda dostopnosti nenehno povečuje iz leta v leto.

Od leta 2006 do danes smo imeli v Sloveniji 50-odstotno inflacijo. Pri tem je treba upoštevati še, da se za delež povišanja sredstev od prodaje vozovnic zmanjšajo tudi sredstva za nadomestilo, tako da je učinek zmanjšanja dvakraten. Višje cene vozovnic pomenijo višje prihodke od prodaje vozovnic, kar znižuje višino nadomestila za izvajanje obvezne gospodarske javne službe za prevoznika SŽ, hkrati pa tudi pomeni višje prihodke od prodaje vozovnic, ki jih ministrstvo za okolje, podnebje in energijo nameni za plačilo nadomestila za izvajanje obvezne gospodarske javne službe za avtobusne prevoznike.

***K 1. členu:***

Tarifa se spreminja na način, da se tarifna lestvica za enkratne vozovnice, ki je osnova za izračun višine cen vseh preostalih vrst vozovnic, po posameznih razredih oddaljenosti poviša, kakor je razvidno iz priložene priloge 3. Pri tem cene mesečnih in letnih vozovnic, ki veljajo za območje celotne Republike Slovenije, ostanejo nespremenjene. V sklad z novo tarifo za enkratne vozovnice se zniža razred oddaljenosti, pri katerem mesečna ali letna vozovnica velja na celotnem območju Republike Slovenije.

Nova cena dnevne vozovnice se do cene 18 eurov določi z dvakratnikom enkratne vozovnice in omogoča neomejeno število voženj na relaciji, vozovnica za ceno 18 eurov omogoča neomejeno število voženj na celotnem območju Republike Slovenije.

Tridnevna vozovnica se do nove cene 22 eurov določi s štirikratnikom enkratne vozovnice in omogoča neomejeno število na relaciji, vozovnica za ceno 22 eurov omogoča neomejeno število voženj na celotnem območju Republike Slovenije.

Tedenska vozovnica se do nove cene 36 eurov določi z osemkratnikom enkratne vozovnice in od ponedeljka do nedelje omogoča neomejeno število voženj na relaciji, vozovnica za ceno 36 eurov omogoča neomejeno število voženj na celotnem območju Republike Slovenije.

Za vsak dodatni kos izročene prtljage je določena prevoznina v višini 1,5 eura.

Posebne tarife

Za spodbujanje uporabe javnega potniškega prometa ob koncu tedna in ob praznikih, za potnike v medkrajevnem linijskem prevozu potnikov v notranjem cestnem in železniškem prometu, je organ JPP uvedel enotno družinsko vikend vozovnico oziroma za vikend vozovnice zagotovil prilagojeno tarifo. Za enkratne in dnevne vozovnice ob koncu tedna in ob praznikih je določena nova višina popusta, in sicer 25 %.

Znižanje tako imenovanih vikend popustov na 25 % cene vozovnic pomeni povečanje prihodkov od prodaje za 1.512.295,30 eura, hkrati bi se zmanjšalo pokrivanje izpada prihodkov zaradi uvedbe tako imenovanih vikend popustov za prevoznika SŽ za 1.094.213,54 eura, neto učinek bi bil torej 2.606.508,84 eura.

Tudi tu je pri obeh možnostih treba upoštevati dvojni učinek, saj se za višje prihodke zmanjša nadomestilo. Pri prevozniku SŽ je to že upoštevano, pri avtobusnem JPP pa se še dodatno prihrani 1.512.295,30 eura.

Celotni neto učinek znižanja popustov je torej pri 25 % 4.118.804,14 eura.

Otroci do vključno dopolnjenega 15. leta starosti, če niso v skladu z Zakonom o prevozih v cestnem prometu upravičeni do subvencioniranega prevoza, imajo pri nakupu vozovnic iz točke A) in B) priloge 3 50-odstotni popust. Z upoštevanjem nove starostne omejitve pri koriščenju popusta smo upoštevali še otroke, ki so dopolnili 15 let in niso upravičenci do subvencioniranega prevoza.

Nadomestna prevoznina

Potnik, ki pri sebi nima veljavne vozovnice ali uporablja enotno vozovnico, ki se ne glasi nanj, ali ima enotno vozovnico oziroma kartico IJPP, ki je ponarejena ali prirejena, mora na zahtevo voznika ali kontrolorja plačati nadomestno prevoznino v višini vrednosti enkratne vozovnice, ki se zaračunava za vožnjo od začetne do končne postaje linije javnega potniškega prometa. Višino nadomestne prevoznine smo uskladili z določbami tretjega odstavka 25. člena Zakona o upravljanju javnega potniškega prometa.

***K 2. členu:***

V 3. členu je določen datum začetka uporabe nove priloge 3 uredbe, ki se začne uporabljati s 1. avgustom 2025. Pred tem bo organ JPP tehnično oziroma sistemsko uredil posodobitve tarife prevoznin v sistemu IJPP.

***K 3. členu:***

Člen določa uveljavitev uredbe, ki je naslednji dan po objavi v Uradnem listu Republike Slovenije.